Đuro Kodžo
Đuro Kodžo (Bjelajce, općina Mrkonjić Grad, 12. maja 1971.) je atletičar i višegodišnji reprezentativac Bosne i Hercegovine u disciplini maraton i polumaraton. Član je Atletskog kluba "Petar Mrkonjić" iz Mrkonjić Grada. Na području općine je nekoliko puta proglašavan za sportistu godine. Učestvovao je na brojnim sportskim takmičenjima: Ljetnje olimpijske igre u Sydneyu 2000. i Svjetsko prvenstvo u atletici u Edmontonu 2001. godine. Trenutno drži rekord u disciplini polumaraton na nivou Bosne i Hercegovine. Na 17. zagrebačkom maratonu je ostvario normu za učešće na Svjetskom atletskom prvenstvu u Berlinu 2009. godine, na kojem nije učestvovao.